Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 306/12/7710	Stará Ľubovňa, 4.10.2012
EEČ : 2-59-81-2012

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Stará Ľubovňa
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa  10.02.2012 v  čase od 10.00 hod. do 13.45 hod.  v katastrálnom území obce XXXXX, okres XXXXX,  z parcely KN-E č. 4282/101, LV č. 1653, ktorá patrí do lesného pôdneho fondu, bez povolenia vyrúbal 1 ks drevnej hmoty druhu smrek  o  dĺžke 5 m a stredovom  priemere 0,33 m a tento odcudzil,  čím  Urbariátu - pozemkovému spoločenstvu vlastníkov XXXXX spôsobil škodu v sume 20,- €.  
Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Poverený príslušník Obvodného oddelenia PZ XXXXX uznesením sp. zn. ORP-218/SL-SL-2012 z 03.07.2012 začal trestné stíhanie a vzniesol obvinenie XXXXX pre prečin krádeže podľa § 212 ods. 2  písm. d/ Tr. zák.

	Tento prečin mal obvinený spáchať tak, že dňa  10.02.2012 v  čase od 10.00 hod. do 13.45 hod.  v katastrálnom území obce XXXXX, okres XXXXX,  z parcely KN-E č. 4282/101, LV č. 1653, ktorá patrí do lesného pôdneho fondu, bez povolenia vyrúbal 1 ks drevnej hmoty druhu smrek  o  dĺžke 5 m a stredovom  priemere 0,33 m a tento odcudzil,  čím  Urbariátu - pozemkovému spoločenstvu vlastníkov XXXXX spôsobil škodu v sume 20,- €.  

	Obvinený sa k spáchanému trestnému činu doznal v celom rozsahu. Vyhlásil, že spáchal skutok, za ktorý je stíhaný a nie sú pochybnosti o tom, že jeho vyhlásenie bolo vykonané slobodne, vážne a zrozumiteľne. 

	Jeho priznanie je v súlade so svedeckou výpoveďou zástupcu poškodenej organizácie XXXXX a ostatnými listinnými dôkazmi nachádzajúcimi sa v spise, ako sú náčrt, fotodokumentácia, odborné vyjadrenie,  katastrálna mapa a výpis zo živnostenského registra . V predmetnej trestnej veci bola na Okresnom súde v XXXXX začatá  mediácia, pričom zástupca poškodenej organizácie uviedol, že si neuplatňujú žiadnu náhradu škody, keďže všetko drevo im bolo vrátené a pri tomto výrube nedošlo k ohrozeniu živočíchov a rastlín a nedošlo ani k ohrozeniu porastu alebo jeho narušeniu.  Napokon bola mediácia ukončená ako neúspešná, keďže obvinený nezložil  v prípravnom konaní  finančnú čiastku určenú na všeobecne prospešné účely. 

	Obvinený je z miesta trvalého bydliska hodnotený kladne. Podľa odpisu z registra trestov doposiaľ bol raz súdne trestaný v r. 2003 ako mladistvý, pričom sa osvedčil a hľadí sa naňho ako na netrestaného. 

	Obvinený súhlasí s postupom podľa § 216 ods. 1 Tr. por. 

	Vzhľadom na to, že v tejto veci boli splnené podmienky na uvedený postup, bolo potrebné trestné stíhanie podmienečne zastaviť. Obvinenému bola určená skúšobná doba v trvaní 12 mesiacov, ktorá je primeraná. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavol Pitoňák
prokurátor